תיקון 157, מסע בין תיקונים: ויליאם שאטנר הוא לא ספוק, ספוק הוא לא דוקטור, והסדרה המומלצת "השטויות שאבא שלי אומר" בוטלה ("עכבר העיר אונליין", 13.10.11)
"למרבה ההפתעה, גם בגיל 80 מצליח שאטנר לנהל קריירה ובימים אלה סדרה קומית חדשה שלו בשם השטויות שאבא שלי אומר מחזירה אותו לתודעה הישראלית", כותב ניב שטנדל ("עכבר העיר אונליין", 13.10.11). מי שניזון ממקורות נוספים מלבד "עכבר העיר" יודע שהשימוש בלשון הווה מטעה: שידורה של הסדרה הופסק לפני תום העונה הראשונה, ובחודש מאי הודיעה רשת CBS על ביטול הסדרה. כותרת הכתבה היא "כבר לא ד"ר ספוק: פארודיה בשם וויליאם שאטנר". שאטנר לא היה ספוק – הוא גילם ב"מסע בין כוכבים" את קפטן גיימס טי. קירק, ואילו את ספוק גילם לנארד נימוי. ועוד הערה, דוקטור: ספוק של מסע בין כוכבים לא היה דוקטור. ד"ר ספוק הוא ד"ר בנגמין ספוק, רופא ילדים אמריקאי שהתפרסם בזכות ספרו המשפיע "הטיפול בתינוק ובילד".  צילום ד"ר ספוק: Thomas R. Koeniges (נחלת הכלל).  נתקלתם בטעויות מעניינות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.